
RAPORT DE SPECIALITATE
privind aprobarea participării la Proiectul Internship pentru o carieră profesională de succes, care este depus în cadrul Programului Operațional Capital Uman 2014-2020, Axa prioritară 6 Educație și competențe Prioritatea de investiție 10.iv apel de proiecte POCU/633/6/14/130505 Creșterea participării la programe de învățare la locul de muncă a elevilor și ucenicilor din învățământul secundar și terțiar non-universitar, cu accent pe sectoarele economice cu potențial competitiv identificate conform SNC și din domeniile de specializare inteligentă conform SNCDI, în care Liceul Tehnologic  „Azur”din Timișoara este partener 2 

Liceul Tehnologic “Azur” din Timişoara – partener 2, în parteneriat cu INSPECTORATUL ȘCOLAR JUDEȚEAN TIMIȘ având calitate de lider de proiect partener 1, , LICEUL TEHNOLOGIC „AUREL VLAICU”din Lugoj având calitatea de partener 3 si Liceul Tehnologic Energetic „Regele Ferdinand I” din Timișoara având calitatea de partener 4   își exprimă intenția de a intra în parteneriat în cadrul Proiectului Internship pentru o carieră profesională de succes id. 130505.
Proiectul va începe în data de 09.03.2022 și se va finaliza în data de 31.12.2023. 

Liceul Tehnologic “Azur”  prin adresa nr. 768 din 20.04.2022 înregistrată la Primaria Municipiului Timișoara cu nr. SC2022- 009737 din 20.04.2022, își exprimă intenția de a participa ca partener în acest proiect și solicită hotărârea Consiliului Local al Municipiului Timișoara din care să rezulte acordul pentru cofinanțarea proiectului din bugetul local, întrucât Primaria Municipiului Timișoara este ordonatorul principal de credite.
În Legea educaţiei naţionale, nr. 1/2011 cu modificările şi completările ulterioare, se specifică modalităţile de finanţare a activităţilor din cadrul unităţilor de învăţământ. 

    Art. 103 (2) Consiliile locale şi consiliul judeţean, respectiv consiliile locale ale sectoarelor municipiului Bucureşti pot contribui din bugetele proprii la finanţarea de bază şi complementară a unităţilor de învăţământ preuniversitar de stat.

    Art. 105

    (1) Finanţarea complementară asigură cheltuieli de capital, cheltuieli sociale şi alte cheltuieli asociate procesului de învăţământ preuniversitar de stat.

    (2) Finanţarea complementară se asigură din bugetele locale ale unităţilor administrativ-teritoriale de care aparţin unităţile de învăţământ preuniversitar, din sume defalcate din taxa pe valoarea adaugată, pentru următoarele categorii de cheltuieli:...lit. k) cheltuieli pentru participarea în proiecte europene de cooperare în domeniul educaţiei şi formării profesionale.”
Valoarea totală a proiectului este: 2.165.171,35 lei.

Acest proiect se desfășoară pe perioada 2022-2023.
Bugetul total alocat partenerului P2 a fost de 241.008,73 lei.

Intrarea în acest proiect presupune o contribuție de 2% din partea Liceului Tehnologic “Azur”  din Timişoara în valoare totală de 4.820,17 lei.
S-a semnat o Scrisoare de Informare privind demararea procesului de contractare cu nr. de înregistrare 009737/11.05.2022.
Obiectivele proiectului sunt:

Obiectivul general al proiectului este creșterea participării la programe de învătare la locul de muncă al elevilor din învățământul secundar, cu accent pe sectoarele economice cu potențial competitiv identificate conform SNC și din domeniile de specializare inteligenta conform SNCDI prin sprijinirea unui număr de 183 elevi (din învățământul liceal, profesional și dual) în vederea participării la programe de educație la locul de munca și dobândirii de cunoștințe și aptitudini practice în strânsă corelare cu nevoile pieței muncii.


Obiective specifice: 

· Dezvoltarea și consolidarea a minim 30 de parteneriate/convenții între cele trei unități școlare partenere și partenerii de practică (societăți comerciale/structuri asociative, potențiali angajatori ai viitorilor absolvenți, în special cu entități din sectoarele economice cu potențial competitiv identificate conform SNC și din domeniile de specializare inteligentă conform SNCDI).;
· Dezvoltarea unor programe de învățare la locul de munca pentru un numar de 183 elevi din învățământul secundar (învățământul liceal, profesional și dual) în vederea participării la programe de educație la locul de munca și dobândirii de cunoștințe și aptitudini practice în strânsă corelare cu nevoile pieței muncii cu accent pe sectoarele economice cu potential competitiv identificate conform SNC si din domeniile de specializare inteligenta conform SNCDI;
· Dezvoltarea și implementarea unui sistem de sprijin a procesului de învățare la locul de munca prin dezvoltarea a 10 firme de exercițiu la nivelul celor trei unități școlare partenere și prin organizarea a trei târguri pentru aceste  zece firme de exercițiu și organizarea a trei concursuri de meserii;
· Furnizarea unui program de servicii de informare și consiliere profesională pentru ocuparea forței de muncă pentru un numar de 183 elevi din învățământul secundar (învățământul liceal, profesional și dual) în vederea facilitarii ulterioare a inserției acestora pe piața muncii;

Activitățile care revin pentru Liceul Tehnologic “Azur”  din Timişoara în acest proiect sunt:
· Stagiu de pregatire practică  - învățământ profesional – domeniul chimie industrială/calificarea operator fabricarea și prelucrarea polimerilor/ cls. a-10-a;
· Stagiu de pregatire practică  - învățământ profesional – domeniul chimie industrială/calificarea operator fabricarea si prelucrarea polimerilor/ clasa a-11-a;
· Stagiu de pregatire practică  - învățământ liceal – domeniul resurse naturale si protecția mediului/calificarea tehnician ecolog și protecția calității mediului/ clasa a-11-a;
· Stagiu de pregatire practică  - învățământ liceal – domeniul resurse naturale și protecția mediului/calificarea tehnician ecolog și protecția calității mediului/ clasa a-12-a;
Achizițiile ce se vor efectua constau în: 

· Set materiale consumabile și de protecție;

· Filament PLA si filament ABS;
· Imprimantă 3D;

· Aparat de măsurare calitatea aerului;

· Refractometru;

· Laptop; 
Liceul Tehnologic “Azur”  din Timişoara, prin adresa nr. 768 din 20.04.2022 înregistrată la Primaria Municipiului Timișoara cu nr. SC2022- 009737 din 20.04.2022, însoțită de Referatul de necesitate și oportunitate, solicită aprobarea participării la Proiectul Internship pentru o cariera profesionala de succes, id. 130505,  având valoarea totală de  2.165.171,35 lei.
Date fiind cele prezentate, precum şi datorită faptului că Liceul Tehnologic “Azur” din Timişoara are venituri proprii insuficiente, iar ordonatorul principal de credite este Primarul Municipiului Timişoara, Liceul Tehnologic “Azur”   Timişoara solicită, efectuarea demersurilor legale pentru aprobarea participării la proiect şi finanțarea din Bugetul Local al Municipiului Timișoara a cheltuielilor aferente implementării Proiectului Internship pentru o cariera profesionala de succes, proiect aprobat spre finanțare, în care Liceul Tehnologic “Azur” din Timişoara are intenția de a participa ca partener 2 și avansarea din Bugetul Local al Municipiului Timișoara a sumelor necesare implementării activităților proiectului în valoare totală eligibilă de 2.165.171,35   lei, din care contribuția UE în cadrul Programului, reprezintă un procent de 85%,  iar contribuția de stat și a partenerului reprezintă un procent de 15%, având ca surse:
· Bugetul Local, suma de 4.820,17 lei, (2 % ),și
· Bugetul Național – suma de 31.331,13 lei, (13%),
urmând ca sumele avansate să fie recuperate după încheierea perioadei de raportare, potrivit cerințelor și condițiilor din Programul Operațional Capital Uman 2014-2020, Axa prioritară 6 –Educație și competențe Prioritatea de investiție 10.iv.
Valoarea totală a proiectului pentru partenerul Liceul Tehnologic “Azur” din Timişoara este de 241.008,73 lei,  iar contribuţia proprie a Liceului Tehnologic “Azur”   în proiect este în valoare de 4.820,17 lei aşa cum rezultă din tabelul cu cheltuieli eligibile estimate, pe surse de finanţare și pe ani, prezentat  mai jos.
 Suma de 4.820,17  lei ( 2%,), de care este nevoie pentru derularea proiectului, reprezintă contribuția proprie finanțată de la Bugetul Local și nu este rambursabilă.
Proiect Liceul Tehnologic “Azur” - TOP – „Training opportunity for profession”
	nr. crt.
	Sursa de 
finanțare
	Anul 2022
	Anul 2023
	Total

	 
	 
	(lei)
	(mii lei)
	(lei)
	(mii lei)
	lei

	1.
	Contribuția
proprie / BL
(2 %)
	2.113,45
	2,11
	2.706,73
	2,71
	4.820,18

	2.
	Finanțare EU -
  (85 %)
	89.821,53
	89,82
	115.035,89
	115,04
	204.857,42

	3.
	Buget Național
(13 %)
	13.737,41
	13,74
	17.593,72
	17,59
	31.331,13

	 
	Total
	105.672,39
	105,67
	135.336,34
	135,34
	241.008,73

	 
	241.008,73
	 
	 
	 
	 
	 


Având în vedere cele mai sus menţionate, propunem supunerea spre aprobare a participării la  Programul Operațional Capital Uman 2014-2020, Axa prioritară 6 – Educație și competențe Prioritatea de investitie 10.iv., id. 130674, în valoare totală 2.165.171,35 lei, a Liceului Tehnologic “Azur” din Timișoara.
Având în vedere prevederile legale expuse în prezentul raport apreciem că Proiectul de hotărâre privind  aprobarea participării la Proiectul Internship pentru o cariera profesionala de succes, id. 130505, în cadrul Programului Operațional Capital Uman 2014-2021, în care Liceul Tehnologic “Azur”   din Timişoara are intenția de a intra ca partener, îndeplinește condițiile pentru a fi supus dezbaterii și aprobării plenului Consiliului Local.
Director Economic, 


                     Șef Birou Finanțari Buget Local,       

 Steliana STANCIU


                          Ramona ROSENBLUM    

